Skift lokalavis Amager Avisen Amager Bladet Bagsværd/Søborg Bladet Ballerup Bladet Bov Bladet City Avisen Det Ny Odsherred Frederiksberg Bladet Frederiksværk Ugeblad
Gråsten Folkeblad
Haderslev Ugeavis
Kolding Ugeavis Korsør Posten Lokalavisen for Nørrebro /
Nord-vest Lokalavisen
Taastrup Lokalbladet
Ringsted Skælskør
Avis Sorø Avis Sønderborg Ugeavis Ugeposten Valby Bladet Vanløse Bladet Vestegnen Vesterbro Bladet Østerbro Avis Aabenraa Ugeavis

Forside

Nyheder

Sport

Kultur

Kommune

Ø-Rådet

Debatten

Annoncering

Kontakt

Restaurantguide

Spil

Horoskop

Dragør
Kommune

Tårnby
Kommune

Københavns

Tirsdag den 22. april 2008

Søg på Amager Bladet : Har du ikke modtaget Amager
Bladet?

1919. Frelsens Hær har købt
"Baggersmindelejren".

Vagter lokket i uføre af uregerlige kvinder

LOKALHISTORIE: Mændene blev jagtet, da Baggersmindelejren på Fælledvej i
Dragør i et par år efter besættelsen blev brugt til internering af 'uregerlige
kvinder'.

Af Dines Bogø .
Mandag den 21. april 2008, 21:40

Fra foråret 1945 anbragte Den tyske Værnemagt mange af deres flygtede
landsmænd fra Østpreussen i danske skoler, idrætshaller m.v. I et begrænset
omfang blev flygtningene også anbragt i de kaserner og forlægninger, som
tyskerne havde beslaglagt eller opført til deres egne tropper.

Efterhånden som skolerne i Københavns Kommune var blevet beslaglagt,
blev flygtningene fordelt til omegnen. På Sydamager foregik indkvarteringen i
første omgang i to baraklejre på Fælledvej nr. 132 og 281, henholdsvis
Baggersmindelejren og Krokodillelejren.

Baraklejrene

1946. Skolestue i flygtningelejr 80
"Backersmindelejren".

Krokodillelejren på Aflandshage var bygget af tyskerne 1942-1943 til
indkvartering for det personel, der betjente en stor Luftwaffe-radarstation med
kodenavnet Krokodil. Baggersmindelejren ved Hovedgrøften var en oprindelig dansk
militærlejr, der var blevet beslaglagt af Værnemagten i eftersommeren 1943.
Tyskerne kaldte lejren for Backersminde.

Baggersmindelejren er opført af
Krigsministeriet i 1916 til brug for Sikringsstyrken og bestod af 11
træbarakker. Der var bygget fire tilsvarende baraklejre på Sydamager til
soldaterne til erstatning for teltlejre og indkvarteringen i lader på lokale
gårde. De øvrige baraklejre blev nedlagt efter afslutning af 1. Verdenskrig i
1918. I første omgang blev Baggersmindelejren anvendt som lazaret for sårede
allierede soldater, der fra Tyskland skulle bringes videre til deres respektive
hjemlande.

I november 1919 købte Frelsens Hær arealet og bygninger, og
efter en gennemgribende istandsættelse kunne man sommeren efter åbne lejren for
de første 70 børn. Af sikkerhedsmæssige grunde ophørte man med at sende børnene
på sommerlejr til Dragør, da Danmark blev besat i 1940.

Tyskerne beslaglægger

Fra starten i 1945 blandet lejr. I 1946 ændret
til lejr for "Uregerlige kvinder".

29. august 1943 besatte Værnemagten de endnu ikke beslaglagte danske kaserner
og øvrige militære institutioner. I Dragør besatte man krudthusene på
Krudttårnsvej og åbenbart har man ment, at den nærliggende tomme
Baggersmindelejr var velegnet til indkvartering af mandskab, der skulle uddannes
til kamp på Østfronten.

Da de tyske tropper begyndte hjemmarchen 6. maj
1945, blev de civile tyske flygtninge efterladt. Efter ordre overtog
Modstandsbevægelsen bevogtningen af alle skoler, lejre m.v., hvor der var
indkvarteret flygtninge.

245.000 flygtninge

1946. Vagtmandskabet var ingeniørtropper fra
Bådsmandstræde Kaserne på Christianshavn.

Ved befrielsen var der 245.000 tyske flygtninge i Danmark. De 90.000 var
anbragt i Storkøbenhavn. Meget hurtigt blev den danske regering informeret om,
at man ikke skulle forvente, at man kunne hjemsende de uønskede flygtninge. Man
måtte afvente, at forholdene i Tyskland blev mindre kaotiske.

I første
omgang ønskede regeringen at få frigjort de mange beslaglagte skoler. Derfor
udbyggede man de tyske lejre, og ved årsskiftet 1945-1946 opførte man nye
baraklejre, da hjemsendelsen trak ud.

Lejren på Fælledvej

Flygtningene forsøgte efter bedste evne, at få
tiden til at gå. Ved juletid 1946 blev der fremstillet flotte gaver til børnene.

I Dragør blev der etableret seks flygtningelejre, og i begyndelsen var det
tilfældigt, hvilke tyske familier og enlige der var indkvarteret i de
forskellige lejre. Baggersmindelejren var også fra starten en blandet lejr
bestående primært af kvinder og piger i alle aldre samt drenge under 14 år og
mænd over 60 år.

Socialministeriet og Indenrigsministeriet fik til opgave
at sørge for bespisning og indkvartering. Da man efterhånden fik indkaldt
værnepligtigt mandskab, overtog danske soldater bevogtningen af de fleste lejre.
Baggersmindelejren blev bevogtet af ingeniørtropper, der havde kvarter på
Bådsmandstræde Kaserne på Christianshavn. På et tidspunkt var der indkvarteret
250 flygtninge i lejren, der var en af de mindre lejre. Den 28-årige
luftværnsassistent Hans F. Nilsson fra Kastrup var dansk lejrchef både for denne
lejr og Krokodillelejren. I lejrene havde tyskerne internt deres egen
administration med en tysk lejrchef.

Uregerlige kvinder

Flygtningene forsøgte efter bedste evne at få
tiden til at gå. Ved juletid 1946 blev der fremstillet gaver til børnene.

I en periode blev Baggermindelejren udelukkende brugt som lejr for
'uregerlige kvinder'. Kvinderne havde måske deltaget i 'samkvem' med danske
mænd, eller der kunne være tale om overtrædelse af andre forordninger, f.eks.
tyveri, slagsmål eller demonstrationer.

Det var strengt forbudt for
vagtmandskabet ved alle lejre, at 'fraternisere' (omgås en fjende, tæt og
venskabeligt). Al samtale eller nærmere kontakt blev straffet hårdt for begge
parter på hver side af hegnet.

Man havde opsat flere rækker pigtråd
omkring lejrene, da man havde konstateret, at de først opsatte primitive
stormaskede trådhegn ikke forhindrede fysisk kontakt. Vagtmandskabet skulle være
særlig hårdført, da mange af de internerede kvinder brugte alle kneb for at
lokke mændene i uføre. Enten fordi de gerne ville have cigaretter, bedre
forplejning eller 'underholdes'. Det blev ligefrem en sport at prøve at forvirre
vagterne. De unge og yngre kvinder gik tæt til hegnet, tiltrak sig vagten
opmærksom og afslørede så pludselig, at de kun var iført
overfrakke.

Faldt man for fristelserne kostede det vagten en måned i
Nyborg Statsfængsel, og flygtningepigen kom i isolation. Fra lejrene i Dragør
ved man, at det lykkedes flere piger at komme til bal med vagterne og ligeledes
flytte hjem til dem i kortere perioder.

Afviklingen

1954. Frelsens Hærs sommerlejr. Flaget hejses.

På Sydamager var der på et tidspunkt i 1946 over 4.000 flygtninge. For 60 år
siden nedlagde man lejrene på Sydamager.

Flygtninge blev enten hjemsendt
med tog fra København, kortvarigt overflyttet til den meget store lejr på
Kløvermarken i Sundby eller flyttet til opsamlingslejre i Jylland.

Baggersmindelejren blev igen i 1947 overtaget af Frelsens Hær, og
bygningerne er flere gange siden blevet renoveret og forbedret.

Først i
februar 1949 kunne minister Johannes Kjærbøl i Kolding vinke farvel til de
sidste tyske flygtninge. Langt de fleste flygtninge kom fra de østlige områder i
Tyskland. Meget få kom tilbage til deres hjemegn, da russerne som bekendt havde
andre planer med den del af Østtyskland.

Den lille bygning øverst til venstre var
vagtbygning 1945-1947 uden for pigtråden.

Print
artikel - Send
artikel

Berlingske.dk

En mystisk dreng
22:30 Film:
»Devil’s Child« DVD-premieren...

Forelsket i far
22:30 Film: »En
forelskelse«

De ændrede
kunsthistorien
22:30 Kunst: Duchamp, Man Ray, Picabia.

Stil og stemme
22:30 Jazz: Den danske
sangerinde Sinne Eeg kaster sig...

»Jeg siger bare:
Mafia!«
19:39 Fnidder i ledelsen af Berlins ældste operahus...

Eneren Alex
19:37 Turner er Englands
største musiktalent i...

Et snakkehoved
fortæller
22:30 Bøger: »Gabriels gæstebud. Portræt af en...

Splittet til det
sidste
22:30 Bøger: »Udvalgte digte«

Skønhed, smerte og
sammenhold
22:30 Bog: Kvinderne i Kabul. Beretninger fra Kabul...

Digte, druk og damer
22:30
Bøger: Ambassadøren

Bolig

Anmeld en håndværker

Find smiley håndværker

Indhent håndværkertilbud

Undgå byggesjusk

IT

Ladere

Lygter

TILBUD

4 fantastiske Italienere

4 fantastiske Italienere – 12 flasker rigtig god vin

4x3 liter Baccodoro Primitivo

6 flasker Antenore Rosso

Bordex vinreol til 110 flasker

Bordex vinreol til 42 flasker

Vælg kategori Bolig IT
TILBUD

Ugens avis

Mest læste

Døgn

Uge

Måned

Kent
spiller på Femøren

Fremad
A. tilbage på vindersporet før arvefjendeopgør mod otterne

Ritt,
Bo eller Pia

Her
rammer konflikten på Amager

Fredes
fjorten fede nye Fup-numre

Her
rammer konflikten på Amager

Kent
spiller på Femøren

Vind
og skæv i bagagerum

Ingen
afklaring om Amager Strandvej

Fremad
A. tilbage på vindersporet før arvefjendeopgør mod otterne

Amagerbrogade
bilfri inden sommerferien

Avisbud
død efter overfald

"20.000
biler i døgnet forsvinder ikke bare"

Her
rammer konflikten på Amager

Bilbrande
får husleje til at stige

Lokale nyheder fra: Sundby | Christianshavn | Tårnby | Dragør